Σκελετικά κατάλοιπα και ταφικές πρακτικές στη Μακεδονία στην Ύστερη Εποχή του Χαλκού: η περίπτωση της Μεθώνης Πιερίας
Creators: name: Παπαθανασίου, Βασιλική Ανδρέα
Publisher: name: Aristotle University of Thessaloniki
Year: 2020
Subjects: Μεθώνη
Ύστερη Εποχή του Χαλκού
Οστεοαρχαιολογία
Methone
Late Bronze Age
Osteoarchaeology

description: Θέμα της παρούσας μεταπτυχιακής διπλωματικής εργασίας αποτελεί η εξέταση των ταφικών πρακτικών και της μεταχείρισης των νεκρών στο νεκροταφείο της Ύστερης Εποχής του Χαλκού στη Μεθώνη Πιερίας, καθώς και η ανασύσταση της βιολογικής εικόνας του υπό μελέτη πληθυσμού. Για την επίτευξη αυτού του σκοπού εξετάστηκαν τα αρχαιολογικά δεδομένα του νεκροταφείου της Μεθώνης και πραγματοποιήθηκε μακροσκοπική μελέτη των ανθρώπινων σκελετικών καταλοίπων που εντοπίστηκαν σε αυτό. Αρχικά, γίνεται αναφορά στα βασικά στοιχεία που συνθέτουν την ταφική συμπεριφορά των κοινωνιών της YEX στη Μακεδονία, ώστε να δοθεί το ταφικό πλαίσιο στο οποίο εντάσσεται το νεκροταφείο της Μεθώνης. Παράλληλα, παρουσιάζονται οι δημοσιευμένες οστεολογικές μελέτες από ταφικά σύνολα της ΥΕΧ που έχουν εντοπιστεί στην συγκεκριμένη γεωγραφική ενότητα. Στην συνέχεια, δίνονται πληροφορίες σχετικά με τη θέση και το παλαιοπεριβάλλον της Μεθώνης και επίσης, ιδιαίτερη έμφαση δίνεται στα ανασκαφικά δεδομένα των πολυετών ερευνών στο νεκροταφείο της. Σημαντικό μέρος της εργασίας αποτελεί η παρουσίαση της μεθοδολογίας και των αποτελεσμάτων της οστεολογικής μελέτης των ανθρώπινων καταλοίπων του νεκροταφείου της Μεθώνης. Συγκεκριμένα, παρατίθενται στοιχεία σχετικά με την ταφονομία του οστεολογικού υλικού και το βιολογικό προφίλ του εξεταζόμενου πληθυσμού, όπως η δημογραφία, το ανάστημα, τα επίπεδα υγείας και η διατροφή. Ακολουθεί η συνεξέταση των οστεολογικών και ταφικών δεδομένων τoυ νεκροταφείου της Μεθώνης, με σκοπό την διερεύνηση του τρόπου έκφρασης των κοινωνικών ταυτοτήτων στο πεδίο της ταφής, ενώ διατυπώνονται και ερμηνείες σχετικά με τις διάφορες όψεις της μεταχείρισης των νεκρών και των ταφικών τελετουργιών. Τέλος, η παρούσα μελέτη αποσκοπεί στην ένταξη του νεκροταφείου της Μεθώνης στο ευρύτερο γεωγραφικό και χρονολογικό του πλαίσιο
description: The aim of the present master thesis is to investigate the funerary practices and the treatment of the deceased in the Late Bronze Age cemetery of Methone (Pieria) and also, to reconstruct the biological profile of the case study population. For this purpose, the archaeological data of Methone cemetery were examined and an osteological analysis was carried out on the human remains that were retrieved from the cemetery. Firstly, the main features that define mortuary behavior of LBA societies in Macedonia are introduced, in order to understand the broader burial context in which Methone cemetery belongs. Αt the same time, published osteological evidence of LBA burial assemblages from the same region are mentioned. Afterwards, information about the location and palaeoenvironment of Methone is presented and also, great attention is given to the excavation data of the cemetery. There is an extensive section on the methodology and the results of the osteological analysis of the human remains from Methone cemetery. Particularly, it includes information regarding the taphonomy of the osteological material and the biological profile of the case study population, like demography, stature, patterns of health and diet. Furthermore, the evaluation of the mortuary evidence alongside the osteological data from Methone cemetery aims to explore the way that social identities were expressed in burial context, while interpretations are also proposed about the various aspects of the treatment of the dead and the funerary rituals. Finally, the present research attempts to integrate Methone cemetery into its wider geographical and chronological context